Lietuvos paukščiai
Vikisritis: Paukščiai Lietuvos paukščių sąrašas. Iki 2024 m. sausio mėn. 29 d., Lietuvoje aptiktos 388 rūšys, priskiriamos 21 paukščių būriui. 2018 m. spalį aptiktas baltapetis jūrinis erelis (Haliaeetus pelagicus) – tai naujausia rūšis Lietuvoje. Palyginimui, Lietuvos ornitofaunistinės komisijos 2014 m. gruodžio 10 d. parengtame Lietuvoje aptiktų paukščių rūšių sąraše buvo užregistruotos 384 paukščių rūšys.. Sąraše paukščių rūšys surašytos pagal būrius ir šeimas, kurioms jos priklauso. Nurodant, kokiai sistematinei grupei priklauso rūšis remtasi P.Kurlavičiaus „Vadovu Lietuvos paukščiams pažinti“ ir M.Žalakevičiaus ir I.Žalakevičienės žurnale „Acta Zoologica Lituanica“ paskelbtu straipsniu „Šiuolaikinių paukščių poklasės (Neornithes) dabartinė klasifikacinė sistema: naujai aprobuoti lietuviški pavadinimai ir naujausia statistika“. Duomenys apie įtraukimą į Lietuvos Raudonosios knygos sąrašą paiimti iš Lietuvos Respublikos aplinkos ministro 2003 m. spalio 13 d. įsakymo Nr.504. Šio sąrašo pabaiga: Lietuvos žvirbliniai paukščiai.